Singing all the way! – toortsie.com
Oktober 28, 2017 Oktober 28, 2017 ~ Toortsie
Die Here bring wonderlike geleenthede oor my pad wat ek met al my hande aangryp, maar soms, vermoed ek, gryp ek nog ‘n ekstra paar ook nog by.
Annabelle Lombard het al ’n paar keer geskryf van die Capital Singers en dan kwyl ek behoorlik van lus en wens dat ek daarvan deel kan wees, maar helaas. Dis in Pretoria en ek sit mos hier onder aan die Suidpunt van Afrika. Skud julle die landkaart, val ons in die see!
Die Stellenbosch-geleentheid kon ek nie bywoon nie en toe kom die advertensie: Belangstellendes kan inskryf vir die kersuitvoering van Capital Singers in Pretoria. Ek soek maats, vra op Facebook, maar niemand reageer nie. Dis ook maar die beste so, daar is regtig nie nog daarvoor ook tyd hierdie jaar nie.
Uit die bloute vra iemand anders vir my of ek saamgaan, sy gaan dit doen, en tipies Toortsie, doen ek voor ek dink en skryf in, bespreek verblyf en betaal vliegkaartjies. Ek gaan sing in Capital Singers! 😁💃
Die verstand het wel later ingeskop, maar gedane sake het geen keer nie. Oor 6 weke sing ons!
En nou leer ons liedjies aan vir ‘n vale. Pak ek skottelgoed weg, sing my selfoontjie met Toortsie agterna. Pendel ek, blêr die musiek op die radio. Ry ek gou winkel toe, dan Jingle Toortsie All the Way. Toortsie sing in die stort en in haar slaap en op alle moontlike plekke. Dis hoog, maar sy kom by. Die keel is skoon seer!
As alles goed gaan en die Here dit so wil, sing Toortsie vanjaar by die Capital Singers se kersuitvoering. Dis nou rof, maar weet julle hoe bly gaan ek wees dat ek dit gedoen het? Dis ‘n eenmaal-in-‘n-leeftyd geleentheid en ek hanteer dit so. Ek doen dit voluit. Nog iets spesiaals wat ek op my lewenservaringslysie kan sit. En wie weet, dalk kom hulle weer eendag Stellenbosch toe en kry ek dalk weer die geleentheid. Maar vir nou gaan ek voluit.
Onthou om te kom kyk, dit gaan mooi wees! 😁💃❤️
‹ PreviousKameel – Sticks en die verleidster
Next ›Swart Maandag
39 thoughts on “Singing all the way!”
Oktober 28, 2017 om 11:24 vm
Ek dink ek moet gaan kyk
Oktober 28, 2017 om 11:29 vm
Ek sal vir jou waai. 😁
Oktober 28, 2017 om 11:59 vm
Oktober 31, 2017 om 3:55 nm
Hier kom ek nou op hierdie kommentaar af in die spamboksie! Ek haal hom dadelik uit.
Oktober 28, 2017 om 12:10 nm
Het verlede jaar een van die Capital Singers se uitvoerings bygewoon – dis werklik ‘n belewenis! Dit moet wonderlik wees om self daaraan te kan deelneem.
Oktober 28, 2017 om 12:41 nm
Ek is baie opgewonde
Oktober 28, 2017 om 1:10 nm
Ek gaan ook probeer kyk, Toorts. Wonderlike geleentheid wat jy gekry het, wow.
Oktober 28, 2017 om 3:35 nm
Oktober 28, 2017 om 5:37 nm
Ek verwonder my aan jou! Jy gryp regtig elke dag en maak dit joune. Bravo!
Oktober 28, 2017 om 5:41 nm
Ek dink ek moet my kop laat lees. 😁
Oktober 28, 2017 om 5:46 nm
Jy leef! Los jou kop en volg jou hart.
Oktober 28, 2017 om 5:42 nm
Ek sê mos die verstand het eers later ingespring. Ek is nog tussenin besig met ’n Transformation Prayer Ministry kursus ook. Dit maak darem vlg naweek klaar.
Oktober 28, 2017 om 5:44 nm
You go girl. Jy kan dit doen.
Oktober 28, 2017 om 6:24 nm
Oktober 28, 2017 om 8:25 nm
Hester, ek besef die tyd begin uitloop. Daar is alreeds baie goed wat ek nie meer kan doen nie. Daarom moet ek nou skep en inpak en aanpak soveel as ek kan, binnekort is ek dalk te oud! 😱 En nou is ek doodernstig. En as die kleinkinders moontlik my aandag in die toekoms sou vra, sal ek inspring en dit voluit doen, want dan het ek mos die ander goed ook reeds gedoen. 😁
Oktober 28, 2017 om 8:28 nm
Dis reg Toortsie. Mens probeer so hard om te doen wat jy dink jy MOET doen en dan verloor jy langs die pad die dinge wat jy eintlik moes gedoen het om volle wasdom te bereik.
Oktober 28, 2017 om 8:31 nm
Nou ek maak nou op vir al daai moes doen en dit wat langs die pad verlore geraak het. 😁 Dis vir my makliker om een keer ‘n leeftyd in so ‘n koor te sing as om aan ‘n permanente koor te behoort wat weekliks oefen. Ek sou dit graag wou doen, maar sal dit tans nie in my lewe kan inpas nie.
Oktober 29, 2017 om 6:34 vm
Dis ‘n groot geleentheid. Geniet dit.
Oktober 28, 2017 om 8:09 nm
Haa..die Toorts kan kook, bak, boeke skryf en nog sing ook! Wonderlik!
Oktober 28, 2017 om 8:21 nm
Perdebytjie kan net so baie doen, sy verkondig dit net nie vir die wêreld nie. 😁
Oktober 28, 2017 om 9:02 nm
Sy doen dit net nie meer nie…sleg en lui geword!
Oktober 28, 2017 om 9:04 nm
Dit waarvoor ek geleer het, doen ek ook nie meer nie. 😁 Ek doen eerder dit wat ek nie geleer het nie en is te dom om my tekortkominge daar te besef!
Oktober 28, 2017 om 9:07 nm
Haha,dis ‘n goeie filosofie! Die lewe is te kort om vas te steek by wat jy geleer het.
Oktober 28, 2017 om 9:08 nm
Oktober 28, 2017 om 8:54 nm
As ek reg onthou, is Perdebytjie mos ook ‘n musikale een. 😁
Oktober 28, 2017 om 8:59 nm
Reg onthou, maar ek kan nie meer sing nie. Ek hoes te veel en my stem wil nie meer op die regte hoogtes bly nie..beslis nie ‘n aanwins in ‘n koor nie, lol!
Oktober 28, 2017 om 9:00 nm
Ek wonder darem. 😁
Oktober 28, 2017 om 9:03 nm
Ongelukkig is dit ‘n feit en ek was so lief vir sing!😒
Niks keer my egter om na mooi sang te luister nie😄😄
Oktober 28, 2017 om 9:58 nm
Mensig Toortsie jy is voorwaar ń dame met vele talente en onder die maatemmer word hulle beslis nie weg gesteek nie. Bravo vir jou
Ek dink julle moet ‘n slag julle emmers ook lig en vertel wat julle alles doen.
Oktober 29, 2017 om 9:03 vm
Gaan voluit en geniet dit terwyl jy kan. Dis n heerlike vooruitsig.
Oktober 29, 2017 om 10:47 vm
Oktober 29, 2017 om 1:51 nm
Dis ‘n wonderlike geleentheid! Geniet elke oomblik!
Ja dis regtig ‘n eenmaal in jou lewe geleentheid.
Oktober 29, 2017 om 8:37 nm
Geniet die wonderlike geleentheid met albei hande aan en geniet elke oomblik daarvan!!!🤗
Oktober 29, 2017 om 8:53 nm